Diari Oficial de la Generalitat Valenciana


Sumari del DOGV 9441, del 04-10-2022 (2022/8328)

Informació pública de l'aprovació inicial del Pla parcial modificatiu industrial, d'ampliació del polígon industrial de San Miguel de Salinas «Sector industrial Lo Quilez II\_ Ampliación».
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8328


Data del document
:   14-09-2022

Organisme emissor
:   Ajuntament de San Miguel de Salinas

Tipus de document
:   Anunci

Descriptors 

:   * San Miguel de Salinas
    * administració local
    * pla d'urbanisme

Informació pública de l'aprovació inicial del Pla parcial modificatiu industrial, d'ampliació del polígon industrial de San Miguel de Salinas «Sector industrial Lo Quilez II\_ Ampliación». [2022/8328]  
Per aquest Ajuntament de San Miguel de Salinas s'ha procedit a l'aprovació inicial del Pla parcial modificatiu industrial d'ampliació del polígon industrial de San Miguel de Salinas «Sector industrial Lo Quilez II\_ Ampliación», a fi d'establir per al citat àmbit el següent:  
  
El planejament general vigent en el municipi són les normes subsidiàries aprovades definitivament per la Comissió Territorial d'Urbanisme d'Alacant en data 27 d'abril de 1988.  
Planteja l'Ajuntament la necessitat d'ampliar el polígon industrial existent, denominat «Lo Quilez», a fi de generar l'espai necessari per a la implantació de noves activitats, buscant la generació de parcel·les de gran dimensió que permeten el desenvolupament d'indústries de gran envergadura.  
El polígon industrial existent se situa al nord-oest del nucli urbà, al costat de la carretera CV-940, per la qual té accés a través d'una rotonda executada per l'actuació sobre aquesta. En el seu moment va ser una actuació de reclassificació de sòl no urbanitzable, i la seua homologació i pla parcial van ser aprovats definitivament per la Comissió territorial d'Urbanisme d'Alacant en data 21 de desembre de 2001. Simultàniament l'Ajuntament va aprovar el corresponent programa d'actuació integrada, i en l'actualitat es troba totalment urbanitzat i parcialment ocupat per l'edificació. La seua superfície és de 63.207 m², l'ús global és industrial i l'índex d'edificabilitat bruta és de 0,6 m²/m².  
  
L'actuació que ara es proposa consisteix en la classificació d'un nou sector de sòl urbanitzable, sobre sòl classificat en el planejament genera com no urbanitzable comú, grau 1. Se situa en continuïtat amb el sector industrial ja desenvolupat, i es preveu que la trama viària enllaç amb l'existent, de manera que a més es millora la funcionalitat de la xarxa viària en conformar un anell continu. D'aquesta manera, a més, es facilita la connexió a les xarxes d'infraestructures existents.  
  
La superfície afectada per la proposta és de 53.148 m², i l'índex d'edificabilitat bruta és de 0,40 m²/m². L'ús global és industrial, i s'estableix com a compatible l'ús terciari - comercial. No es preveu cap element de la xarxa estructural de dotacions.  
D'altra banda, s'ordena detalladament l'àmbit, de manera que es destina una superfície de 10.005,72 m² a xarxa viària, 5.882,79 m² a zona verda - jardí i 2.657,40 m² a equipament múltiple. A més, es qualifica una franja de 3.635,70 m² contigua a la carretera CV-940 com a equipament d'afecció de carreteres. Tots ells són elements de la xarxa secundària, i es justifica el compliment dels estàndards de sòl dotacional en actuacions d'ús predominant industrial establits en l'annex IV de la LOTUP.  
De conformitat amb l'article 55 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, se sotmet a informació pública el projecte de Pla parcial modificatiu industrial d'ampliació del polígon industrial de San Miguel de Salinas «Sector industrial Lo Quilez II\_ Ampliación», i l'estudi ambiental i territorial estratègic, durant un període de 45 dies, a comptar des de l'endemà de la publicació del present anunci en aquest Diari Oficial de la Generalitat Valenciana, a fi que els qui pogueren tindre's per interessats en aquest expedient, puguen comparéixer i formular les al·legacions, suggeriments o reclamacions que tinguen per convenient.  
  
Durant aquest termini podrà ser examinat per qualsevol interessat en les dependències municipals (Departament d'Urbanisme), perquè es formulen les al·legacions que s'estimen pertinents. Així mateix, estarà a la disposició dels interessats en la seu electrònica d'aquest ajuntament [http://sanmigueldesalinas.sedelectronica.es].  
El present anunci servirà de notificació als interessats, en cas que no puga efectuar-se la notificació personal de l'atorgament del tràmit d'audiència.  
Així mateix, se suspén l'atorgament de llicències de parcel·lació i edificació en l'àrea afectada pel Pla parcial modificatiu industrial d'ampliació del polígon industrial de San Miguel de Salinas «Sector industrial Lo Quilez II\_ Ampliación», àrea afectada la referència cadastral de la qual és 27955N673598475555CJ.  
Contra el present acord, com a acte de tràmit que no posa fi a la via administrativa, no es pot interposar cap recurs, sense perjudici que puga exercir-se'n el que s'estime pertinent.  
Cosa que es fa pública per a general coneixement i efectes.  
  
San Miguel de Salinas, 14 de setembre de 2022.- L'alcalde president: Juan de Dios Fresneda Arquero.